नियन्त्रित प्रेक्षण- एह् इक योजना बद्ध पद्धति ऐ इस पध्दति दा अनुसरण करदे होई शोधकर्ता (प्रेक्षक) समाजी घटनाएं च अपने आपै गी उत्थूं तगर गै सीमत रखदा ऐ, जि’न्दा उसदे विशे कन्नै सरबन्ध होंदा ऐ। ओह् लोड़दी समग्री बारै इक सूची तेआर करियै मौके-मौके पर खेतर विशेश च जाई पुजदा ऐ ते दिक्खे सुने तत्थें-धटनाएं दे फोटू खिच्चियै फिल्म बनाइयै, रिकार्डिग आदि करियै समग्री दा परतक्ख विधि कन्नै संकलन करदा ऐ। समाजी सर्वे च कदें इक व्याक्ति ते कदें मते व्याक्तियें कन्नैं सम्पर्क करियै, प्रेक्षण पद्धति गी अपनांदा ऐ इ’यां कम्म करने कन्नै समग्री मती प्रमाणक होई जंदी ऐ। इक्कले आदमी कशा कठेरी गेदी समग्री मती प्रमाणक नेई होई सकदी की जे इक्कला व्यक्ति आत्मनिष्ठ(Subjective) बी होई सकदा ऐ ते उसदी आत्मनिष्ठता करी समग्री च इकरुखापन उठी औने दी सम्भावना बनी जंदी ऐ। साझे निरीक्षण प्रेक्षण दा तुलनात्मक अध्ययन करियै जैह‌्ड़े निश्कर्श च मतें दी राς जां सैह‌्योग होंदा ऐ उस्सै गी खीरी मन्नेआ जंदा ऐ।